انس الوجود عليوه

أنس الوجود عليوة ، مؤلفه قصصيه مصريه و عضوه فى اتحاد الكتاب ، اعلنت فى صفحتها على الفيس بوك عن رغبتها فى الترشيح لمنصب رياسة مصر كأول ست و كحق مشروع لأى مصرى رغم انها مش متوقعه انها تكسب.

جورنال " البيان " الاماراتى نشر الموضوع و قال ان أنس الوجود كتبت فى الفيس بوك : " إيمانا منا بحق المرأة، وهى نصف المجتمع، وإيمانا بالمساواة بين الذكر والأنثى وحقها فيما مضى وما سيأتى وانطلاقا من نصوص الدستور التى لا تمنع حق المرأة فى الترشيح لمنصب الرئاسة.. قررت ترشيح نفسى لمنصب رئيس الجمهورية ".

وقالت أنس الوجود انها بتتوقع نجاح الست لو اتفتح لها الباب لدخول تجربه زى دى بغض النظر عن نجاحها او فشلها.

و كتبت " البيان " ان أنس الوجود لسه ماعملتش برنامجها الانتخابى لكن عندها رؤيه مبدئيه لخطتها و هى اصلاح المواطن المصرى و احترام ادميته و الاهتمام بالمعاقين.
 
أنس الوجود عندها 42 سنه و متجوزه وعندها تلت بنات و ولد ، و هى كاتبه قصصيه و عضو فى اتحاد الكتاب، وكانت اخر مجموعه قصصيه ليها بعنوان " كلمات ممطرة " عن المهمشين فى المجتمع المصرى اللى فجروا ثورة 25 يناير.

فى 8 مارس 2011 عملت المنظمات المطالبه بحقوق الستات مظاهره فى ميدان التحرير شارك فيها عدد ما يزيدش عن 1000 واحده و واحد بس و اتعرضوا لشتايم و ده بيعكس حال سكان مصر الثقافى و الاجتماعى الحالى اللى بتأكده تعليقات القراء على خبر ان واحده ست ممكن تترشح لمنصب رياسة مصر ، و بتوضح النظره الدونيه اللى بيبص بيها ساكن مصر 2011 للست.

تعليقات على الخبر من اليوم السابع 10 مارس 2011:

- مصر ااااااااوى حتى الموت : اهو ده الى ناقص ان ست تحكمنا دانا ادفن نفسى بالحياه احسن.

- ما أفلح قوم ولوا امورهم امرأة" : اسكت يا لساني اسكت يا كي بوردي , هطلع محترم ومش هشتم احسن.

- ما اعتقد انه ينفع :السلام عليكم مدام أنس الوجود لا اعتقد ان فكرتك صحيحة مع احترامي لفكرتك لأن المرأة صاحبة قلب رقيق لا تصلح لمثل هذه المناصب يعني مثلا العصمة بيد الرجل ان يطلق المرأة ام لا لو بيد المرأة ما ينفعش مش ها تستحمل ممكن مع مشكلة والتانية تطلق زوجها لكن الرجل يصبر ويحكم عقله كذا م ينفعش تكون قاضي محكمة لان المتهم ممكن يكون يستحق 20 سنة عقوبة لجريمة ما مع رقة قلب المرأة ممكن تقول سيبوه.

- هههههههههههههههه : والله زمن العجائب اختشى على نفسك عايزة تحكمى مجتمع شرقى والله حاجة تضحك.

- هى انس الوجود بتعرف تعمل بصارة : ياريت احسن انا نفسى فيها اوى ويسلام لو محشى ورق عنب الله ساعتها نفكر ننتخبك.

- رد : لعن الله قوم حكمتهم امرأة.

- لاللفساد : لا يعقل ان يكون حكام بلد امراءة مهما تكن الحرية الذي ترينها فلا يمكن للمراة لا تقدر ان تحكم نفسها بان تحكم شعبا باكلمة .. ومش يصح ان امرءة ناضجة وفاهمة الحياة تقول كدة وبلاش استفزاز فى الناس اكتر من كدة شوفى اهل بيتك افضل من التهريج بمستقبل شعب باكلمة خسارة عليكي يا مصر لو حكمتك امراة ههههههههههههههه

- الف مبروك : يعنى الرجالة خلصت علشان ننتخبك يالولو دى الوقتى روحى اعمليك حلة محشى.

- يا ام العيال : ربي العيال.

- اخر مكاسب الثورة : هههههههههههههههههههههههههه اخر مكاسب الثورة المباركة.

- وماله : اهلا و سهلا بيكى فى برنامج طبق اليوم يلا على البركه عشان تكمل

- مبارك يسرقنا احسن : مفيش فايده......البلد بدل ما تتقدم هتتأخر
يعنى من سئ الى اسوء. ربنا يرحمنا..ويرحم مصر. اللهم ولى امورنا خيارنا ولا تولى امورنا شرارونا...اللهم امين

- لعنة اللة : لعن اللة قوم قادتهم امراة من قلة الرجالة.

+ هى دي مصر يا عبلة : هى دي فعلا مصر مهما حاولنا نفكر ونتقدم برضه الفكر المتخلف فينا.

+ تعليقات الجاهليه : اغلب التعليقات تدل علي اننا عدنا لعصور الجاهليه لو طال المعلقين المراه لؤادوها...

+ المرأة التي نستهين بها : للأسف التعليقات مخزية لكاتبيها وتوضح ان مستوى المعلقين تافه فيا من تريد دفن تفسك بالحياه وآخر يطالب لسانه والكي بورد بالصمت وانه لن يشتم..... الا تعلم ان المرأة هى امك واختك وابنتك الا تعلموا ان المرأة مكرمة من الله الم تقرأوا شعر شوقي عن الام المرأة وصلاح الامة من صلاحها؟ يؤسفني انكم جهله لا تفقهون ما ترددونه كأنكم ببغاوات. ان منصب رئيس الجمهورية اصبح بعد الثورة وظيفة وتكليف بإدارة موارد الوطن فمن يجد فى نفسه المقدرة فليتفضل ويشرح لنا برنامجه لأننا سنحاسبه فى حالة فوزه ان اخفق او نجح.

+ مصر 1951 - 2011 : من يومين حصلت فى ميدان التحرير مظاهره لمؤيدى حقوق المرأه شارك فيها 1000 ست و راجل بس من مجموع الشعب المصرى اللى تعداده اكتر من 80 مليون و اتشتموا فى الميدان ! فى سنة 1951 قادت المصريه المناضله دريه شفيق جيش من الستات اقتحمت بيهم البرلمان عشان تطالب بحقوق الست المصريه.

لينكات برانيه و مصادر 
 سيدة مصرية تعلن رغبتها فى الترشح للرئاسة .. و تعليقات سكان مصر 2011... 
 مقاله و فيديو عن مظاهره ستات مصر فى ميدان التحرير فى 8 مارس 2011 ...
انها احدي السيدات الشجاعه التي خاضت تجربه اولي من نوعها لتشجع باقي النساء انهن لسن اقل من الرجال فى شئ ممي شجع المراه المصريه وكان لها دورا عظيما فى الثوره وتابعتها

حقوق الستات
ثورة مصر 2011